NaiveNeuron/SloPal huggingface dataset:
Paška, Pavol, predseda NR SR (2013-11-26):
Budeme teraz rokovať o prvom bode programu. Je to návrh na voľbu poslanca za člena výboru Národnej rady Slovenskej republiky . Je to tlač pod číslom 810, musíme prijať toto uznesenie preto, lebo pani poslankyňa Mária Ritomská ukončila svoje členstvo v poslaneckom klube za hnutie Obyčajní ľudia a nezávislé osobnosti. 28. októbra jej členstvo zaniklo, a tým pádom aj stratila právo na výkon funkcie členky výboru na preskúmavanie rozhodnutí Národného bezpečnostného úradu. Chcem vás požiadať, aby ste zobrali tieto skutočnosti na vedomie. Páni poslanci z klubu za hnutie Obyčajní ľudia a nezávislé osobnosti navrhujú zvoliť za člena tohto výboru pána poslanca Miroslava Kadúca. Chce niekto vyjadriť svoj názor alebo zaujať stanovisko k tomuto návrhu? Ak nie, budeme hlasovať o tomto návrhu. (Hlasovanie.) 139 prítomných, 133 za, 5 sa zdržali, 1 nehlasoval. Konštatujem, že sme uznesenie schválili. Budeme teraz pokračovať rokovaním o návrhu vlády na skrátené legislatívne konanie o vládnom návrhu zákona č. 120 o platových pomeroch niektorých ústavných činiteľov Slovenskej republiky, je to tlač 780. Poprosím, počkáme chvíľočku, dúfam, že pán minister sa každú chvíľu objaví, pán minister financií Peter Kažimír. (Krátka pauza pre neprítomnosť ministra.) Poprosím pána ministra financií Petra Kažimíra, aby sa dostavil do rokovacej sály. (Zaznievanie gongu, krátka pauza pre neprítomnosť ministra.) Vyhlasujem krátku, vyhlasujem krátku a už je tu pán minister. Pán minister, poprosím vás o uvedenie návrhu na skrátené legislatívne konanie. (Rokovanie o návrhu vlády na skrátené legislatívne konanie o návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 780.)
P. Hrušovský, predseda NR SR: (2005-05-10):
M. Maxon, poslanec: Ďakujem pekne. Vážený pán predseda, vážené dámy, vážení páni, môj návrh je totožný s návrhom pána poslanca Hoptu. Žiadam, aby bol vypustený z rokovania schôdze Národnej rady Slovenskej republiky vládny návrh zákona o lesoch. Ja sa teda líšim len v dôvodoch, ktoré ma k tomu vedú. Výbor Národnej rady pre pôdohospodárstvo sa venuje tomuto zákonu a v tejto chvíli nemáme vyhodnotených 137 pripomienok, z ktorých asi 40 je zásadného charakteru, a predkladateľ v tejto chvíli neakceptuje 97 z nich. Chcem teda požiadať Národnú radu Slovenskej republiky, aby tento návrh zákona bol stiahnutý, aby výboru bola daná možnosť, aby prerokovala tie sporné pripomienky, ktoré k tomuto zákonu sú. Ďakujem pekne.
Grendel, Gábor, poslanec NR SR (2016-07-07):
Ďakujem. Ja navrhujem, aby sme pokračovali v schôdzi. To je môj procedurálny návrh a teraz ho zdôvodním. Teraz ho zdôvodním. Je evidentné, že schôdza bola riadne otvorená. Potvrdzujú to aj kolegovia z vládnej koalície, keďže dávajú procedurálne návrhy, ktoré je možné podávať len po otvorení schôdze. Čím potvrdili, že Národná rada je uznášaniaschopná a môžeme riadne rokovať. (Potlesk.)
Žitňanská, Jana, poslankyňa NR SR (2020-06-09):
Ďakujem veľmi pekne, pán predsedajúci. Kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov (tlač 132). Národná rada Slovenskej republiky uznesením č. 170 z 5. júna 2020 pridelila predmetný návrh zákona na prerokovanie ústavnoprávnemu výboru a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona, tlač 132, prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy nevyplýva žiadny pozmeňujúci návrh. Gestorský výbor odporúča návrh zákona schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 36 z 9. júna 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri prerokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Šimečka, Michal, podpredseda NR SR (2024-05-09):
Ďakujem veľmi pekne. Pán poslanec Szalay v reakcii na faktické.
Gyimesi, Juraj, poslanec NR SR (2020-04-02):
Vážený pán predsedajúci, vážené kolegyne, vážení kolegovia, včera som sformuloval určité výhrady, také všeobecné, vo vzťahu k fungovaniu územnej samosprávy na Slovensku a zároveň som vyjadril presvedčenie, že tento návrh k tomu nepridá. Vždy, keď príde nejaký zákon do, do pléna Národnej rady, pýtam sa otázku, že cui bono. Pre koho to bude výhodné? Pri hľadaní odpovede na túto otázku pri tomto návrhu zákona v tomto znení som takúto odpoveď nenašiel. Bol som na ústavnoprávnom výbore, kde sme sa fakt po jednej siahodlhej diskusii, kde sme si rozobrali s príslušnými zamestnancami ministerstva vnútra všetky aspekty tohto, tejto novely tohto zákona, dospeli sme k názoru, že s najväčším, najväčšou pravdepodobnosťou by bolo najlepšie tento per rollam alebo toto per rollam hlasovanie stiahnuť. Vnímam aj opačný názor. Vnímam aj požiadavky niektorých obcí. Existuje situácia, kde by skutočne tí poslanci mohli byť v karanténe všetci, najmä pri tých malých dedinách, tak v tomto prípade by som ešte zvážil pripraviť jednu novelu alebo jeden, jeden návrh, ktorý by sprísnil toto hlasovanie per rollam, a to tým spôsobom, že týmto hlasovaním nie je možné previesť majetok obce, nie je možné usporiadať obchodnú verejnú súťaž, nie je možné vykonať dražbu, ktorú nie je možné vykonať tak či tak teraz, nie je možné previesť majetok priamym predajom, nie je možné urobiť alebo vyhlásiť verejné obstarávanie formou investičného úveru, nie je možné uzatvoriť koncesnú zmluvu na stavby alebo na služby. Toto je jediný spôsob, aký si ja osobne dokážem predstaviť, aby tie obce mohli fungovať v systéme per rollam vtedy, ak to je nevyhnutné, resp. vtedy, ak si to situácia vyžaduje. Veľmi pekne vám ďakujme, že ste si ma vypočuli.
Pčolinský, Peter, podpredseda NR SR (2022-11-30):
Pán poslanec Osuský, viete, že by ste nemali fotografovať počas rokovania.
Brocka, Július, poslanec NR SR (2014-10-16):
Samozrejme, samozrejme.
Lazár, Ladislav, poslanec NR SR (2011-12-13):
Ďakujem pekne, pán predsedajúci. Tak ako tu už bolo povedané, bola to jedna z požiadaviek Lekárskeho odborového zväzu. Na tých rokovaniach ste bol aj vy, pán kolega, a myslím si, že odborári odchádzali s tým, že im boli prisľúbené štyri základné body; jeden z nich bol transformácia nemocníc. Aj napriek tomu, čo tu hovoríte, pretože ono to vyzerá pekne a vyzerá to tak plynulo, avšak keď to rozmeníme na drobné, rozmeníme to na fakty, tak zistíme, že nie je to pravda. Ja ešte raz opakujem, čo som hovoril. Ten dlh za posledný rok nemocníc ešte narástol. Napriek tomu, že ste tvrdili, že sa zníži. Dnes je 420, resp. bol, predpokladám, že dnes je ešte vyšší. Návrh na oddlženie bol len 350 mil. eur. Nemocnice nepôsobia na voľnom trhu, kde môžu predávať svoje výrobky a služby komukoľvek. Dostávajú peniaze zo zdravotných poisťovní, a pritom tento príjem zo zdravotných poisťovní je pomerne dosť obmedzený aj vzhľadom na to, že príspevky od štátu sú vo výške len 4 %. Ale prečo sa všetci obávajú transformácie? Vy hovoríte, že transformáciu treba preto, že sa bude lepšie hospodáriť. Veď predsa aj príspevkovú a rozpočtovú organizáciu viem donútiť, aby viedla účtovníctvo tak, ako chcem ja, aby sa tam robil prísny audit, aby sa mi riaditeľ zodpovedal každý mesiac predkladaním výsledkov. Veď ten tlak viem vytvoriť taký istý na manažment, či je to akciová spoločnosť, alebo je to príspevková organizácia. Ale je tam jeden rozdiel. Ak už od začiatku do vienka tejto akciovej spoločnosti dávam dlh a nie je reálny predpoklad, aby tento dlh akciová spoločnosť splatila, tak v zmysle Obchodného zákonníka táto spoločnosť a manažment a predstavenstvo tejto spoločnosti musí vyhlásiť konkurz na seba. V zákone nie je napísané, že môže. Ak sa zadlžuje, neplatí záväzky a vytvára stratu, tak manažment musí vyhlásiť na seba konkurz – a to je, samozrejme, bohužiaľ, či chceme, alebo nie, asi prvý krok k privatizácii. Ďakujem pekne.
Jurinová, Erika, podpredsedníčka NR SR (2014-09-19):
Vzhľadom k tomu, že je 14 hodín 3 minúty, prerušujem rokovanie o tomto bode programu. Prajem vám pekný víkend a stretneme sa pri pokračovaní tohto bodu v utorok ráno o deviatej. Takže ešte raz, pekný víkend všetkým. (Prerušenie rokovania o 14.04 hodine.)
Zmajkovičová, Renáta, podpredsedníčka NR SR (2013-05-17):
S faktickými poznámkami dvaja poslanci, uzatváram možnosť prihlásiť sa s faktickou poznámkou. Pán poslanec Fecko.
Grendel, Gábor, podpredseda NR SR (2023-06-21):
V rozprave teraz vystúpi ako posledný ústne prihlásený pán poslanec Viliam Zahorčák.
Novotný, Viliam, poslanec NR SR (2014-11-09):
Ďakujem pekne. Ja by som sa chcel dotknúť tej časti vystúpenia pána poslanca Kaníka, keď hovoril o odvolávaní pani premiérky Ivety Radičovej. Iveta Radičová tu celý čas sedela a stačila chvíľa, keď odišla na toaletu, a v tej chvíli prerušili kolegovia zo SMER-u rokovanie schôdze. A tak len nahlas zauvažujem, či by nebolo záhodné takisto postupovať dnes. Stačila chvíľa, že pani premiérka odišla na toaletu, a opozičný líder Robert Fico a druhý opozičný líder Pavol Paška tu vykrikovali, že takto sa rokovať nedá, premiérka tu má sedieť. Vtedy ju SMER odvolával preto, lebo ako sa vyjadril vtedajší opozičný líder Robert Fico, korupcia ešte nikdy nebola tak blízko predsedovi vlády. Tu je korupcia všade okolo súčasného predsedu vlády. Predseda vlády tým, že nechal odísť pani Zvolenskú a pani Zmajkovičovú, verejne priznal, že došlo k tunelovaniu verejných zdrojov v zdravotníctve, v piešťanskej nemocnici, nákupom predraženého cétečka. Existujú tu závažné podozrenia, že dochádza k organizovanému tunelovaniu slovenského zdravotníctva nominantmi SMER-u naprieč celým Slovenskom. A pán predseda vlády tu nesedí. No ktovie, možno o ôsmej, keď začína hlavné vysielanie na všetkých televíznych programoch, možno v tom čase sa pán premiér vráti, znovu tu bude pľuť oheň a síru na celú opozíciu, pospomína všetky kauzy od 98. roku a znovu sa nám stratí. Myslím, že to, ako postupoval vtedy SMER voči pani Radičovej, ktorá celú schôdzu vypočula a bola prítomná, by sme možno mohli túto noc použiť aj my. Ja tu chcem mať premiéra.
Susko, Boris, poslanec NR SR (2015-01-28):
Keďže pán poslanec Lipšic podal pozmeňujúci návrh na pridelenie návrhu zákona aj výboru pre obranu a bezpečnosť, budeme najprv hlasovať o tomto jeho návrhu.
Paška, Pavol, predseda NR SR (2013-05-17):
Hlasujeme o bodoch zo spoločnej správy. Odporúčanie je schváliť. (Hlasovanie.) 134 prítomných, 88 za, 1 proti, 45 sa zdržalo. Body sme schválili.
T. Cabaj, poslanec: (2007-03-21):
Len ešte treba pre poriadok spomenúť z tých úloh, ktoré vyplývajú. Koncepcia komunálnej politiky má byť predložená do vlády do 31. októbra tohto roku. To aj súvisí zrejme s tým, že je nový splnomocnenec vlády pre územnú samosprávu. A aj z tých rozhovorov vyplýva, že ju budeme mať, samozrejme. Viac nechcem k diskusii hovoriť. Chcem iba povedať, že padli tu dva návrhy uznesenia, kde Národná rada žiada vládu Slovenskej republiky, aby v zákonom stanovenom termíne predložila správu o koncepcii pokračovania reformy verejnej správy v IV. volebnom období. Tieto návrhy sú identické. Samozrejme, je to priestor potom na hlasovanie, keď pristúpime k tomu. Zároveň ja už som uviedol, že navrhuje výbor, aby Národná rada zobrala túto analýzu  na vedomie. A vychádzajúc z toho, že je to tá prvá pozícia, ktorá je momentálne ako odpočet urobená, všetky ďalšie kroky neminú tento parlament, lebo všetko sa bude musieť riešiť cez novelizáciu zákona, možno cez prijatie niektorých nových zákonov. Takže beriem to ako prvý stupeň. Ja neviem, koľko ich bude, či to bude 10 stupňov ku zlatej. Ďakujem pekne.
Pellegrini, Peter, predseda NR SR (2023-11-21):
Aj mňa vás, pán poslanec. (Reakcia predrečníka: „Nemáte na mňa reagovať!“ ) Pre záznam, keďže pán poslanec počítal, koľko poslancov je ešte v sále. Nie je ešte ani deväť hodín, ostatní ľudia mnohí ešte teraz pracujú. Chcem oznámiť, že to boli práve poslanci OĽANO, ktorí stratili poradie, pretože nie sú už v rokovacej sále a nechcelo sa im diskutovať, hoc boli prihlásení. Ukončujem rozpravu o tomto bode programu. Vyhlasujem ju za skončenú. Teraz sa pýtam pána ministra, či chce... (Reakcie z pléna.) Sám na seba nemôžte mať faktickú, to ste kde videli? Veď preto mi je vás ľúto, že takéto veci vôbec vás napadnú, pán poslanec. Ja viem, že je deväť hodín, ale myslel som, že ešte bude vám fungovať ako tak ešte základný, no neviem. Pán minister, chcete zaujať slovo, záverečné? Nech sa páči.
Blanár, Juraj, podpredseda NR SR (2023-03-17):
Pán poslanec Kuriak, vidím, že si píšete, ale nie ste prihlásený. Čiže chcete reagovať na faktické poznámky? Musíte stlačiť. Tak vytiahnite si kartičku, vložte. Skúste. Nech sa páči, môžete reagovať na faktické poznámky.
J. Halecký, poslanec: (2009-11-03):
Chcem zdôrazniť, že aj napriek tomu, že eurofondy tvoria možno skoro štvrtinu výdavkov štátneho rozpočtu a niektoré rezorty majú výdavky navýšené o 15 až 19 %, sú to hlavne z tohto dôvodu, že eurofondy budú hlavným zdrojom financovania mnohých projektov v nasledujúcom období. Svoje zdokumentovanie, že je to možné v nasledujúcom období čerpať úspešne z eurofondov chcem zdokumentovať práve v sociálnej sfére, kde v predchádzajúcom období čerpanie bolo dokonca veľmi dobré. V prvom programovom období prostriedky boli čerpané v absolútnom množstve možnom a dokonca ku koncu tohto obdobia boli vyčerpané vyše v 90 %. V druhom programovanom období v operačnom programe zamestnanosť a sociálna inklúzia, záväzok z roku 2007 bol vyčerpaný v plnom rozsahu a začína sa čerpať záväzok z roku 2008. Takže pokiaľ sa zintenzívni práca v tímoch, ktoré majú túto oblasť na starosti, myslím si, že je reálny predpoklad, aby tento hlavný zdroj rozpočtu na rok 2010 bol vyčerpaný v takých plánovaných čiastkach, ako sa počíta. Ďakujem.
Hrnčiar, Andrej, podpredseda NR SR (2018-10-16):
Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a ktorým sa mení zákon č. 290/2016 Z. z. o podpore malého a stredného podnikania a o zmene a doplnení zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov v znení zákona č. 177/2018 Z. z. Vládny návrh zákona má tlač 1066, spoločná správa výborov má tlač 1066a. Prosím ministra hospodárstva, aby aj tento vládny návrh zákona odôvodnil.
P. Paška, predseda NR SR: (2006-10-17):
Pani poslankyňa bude reagovať.
Hrnčiar, Andrej, podpredseda NR SR (2019-05-16):
Pani poslankyňa, máte aj záujem o doplňujúcu otázku? Nie je tomu tak. Poslanec Juraj Blanár sa pýta ministerky vnútra Denisy Sakovej: „Vážená pani ministerka, aký je postoj Slovenskej republiky ku krajinám západného Balkánu vo vzťahu k ochrane vonkajšej hranice pred nelegálnou migráciou?“
Paška, Pavol, predseda NR SR (2014-07-04):
Hlasujeme. (Hlasovanie.) 132 prítomných, 48 za, 72 proti, 11 sa zdržali, 1 nehlasoval. Pripomienky sme neprijali, neschválili.
B. Bugár, podpredseda NR SR: (2002-11-19):
Ďakujem. (Prerušenie rokovania o 16.07 hodine.) (Pokračovanie rokovania o 16.24 hodine.)
Bugár, Béla, podpredseda NR SR (2011-09-14):
Pán poslanec Kažimír.
R. Rafaj, poslanec: (2009-06-30):
Pán predseda, dajte, prosím, hlasovať spoločne o bodoch 1 a 2 spoločnej správy s odporúčaním gestorského výboru schváliť ich, ale súčasne musím plénum upozorniť, že k uvedeným návrhom predložila pani poslankyňa Mušková iný návrh, ktorý by bol v kolízii. Dajte hlasovať, prosím.
Číž, Miroslav, poslanec NR SR (2014-11-10):
Ďakujem za slovo. No, trošku silnejšie mi búcha srdce, pretože tento pán poslanec získal aj istú úctu, pretože ako jeden z mála z opozície sa tvári, že dokáže vecne diskutovať, argumentovať. No ale po slovách o tom, že aj mňa teda vyhlásil za bezcharakternú čvargu a podobne, ste sa zaradili k stoke, pán poslanec. Stratil som potrebu sa k vám správať slušne. Ste bezcharakterný vážny človek s vyjadreniami, ktoré patria na imunitný výbor, ale neurobíme to v tejto atmosfére, ktorá tu je. Ale, hm, už ešte ak vy. Malý problém je, že vy ste boli, predtým ste sa preslávili, ako ste vstúpili do politiky, že ste vypisovali ľuďom knižky, ako majú okrádať štát. Potom vás, bohužiaľ, vláda SaS-u navrhla za ministra práce a sociálnych vecí. Na hranici sociálneho cynizmu ste likvidovali Zákonník práce, bezcharakterne. Na hranici sociálneho cynizmu ste likvidovali sociálne dávky a znižovali ste štandardy sociálne pre ľudí, ktorí sú mimo. Teraz sa postavíte s falošným úsmevom a začnete obviňovať SMER, ktorý v tejto situácii pri obrovskom tlaku na verejné financie vytvára aspoň aký-taký stav a vytvára aspoň stav sociálneho zmieru a stability v štáte. Vaše pôsobenie vám voliči, tuším, šiestimi či koľkými percentami zabezpečili. A najväčší problém je jeden, čo si myslím: ak niečo potrebujú zamestnávatelia v tom zmysle, ktorí potrebujú znižovať štandardy pre svojich zamestnancov, potrebujú slabú vládu, potrebujú vás. Naozaj, vy by ste boli výstavná, výstavná skriňa pre našich zamestnávateľov. Len problém, čo by bolo s našimi ľuďmi? S tými, o ktorých rozprávate, o toaletných papieroch a podobne, zdravotníctvo, ktoré ste zlikvidovali privatizovaním zdravotných poisťovní a podobne. Je to bezcharakterné, pán poslanec, že sa nehanbíte! Jedno z najtrápnejších vysvetlení, ktoré som tu prežil. Kým som neprišiel do parlamentu, som žil v normálnom prostredí. A toľko falše, hanebností a klamstiev, ktoré počúvam tu, spôsobujú, že je to sociálne až neúnosné. Sa môžete hanbiť, pán poslanec! Iba posledné slovo... (Prerušenie vystúpenia časomerom.)
Paška, Pavol, predseda NR SR (2013-05-29):
Ďakujem veľmi pekne, pán minister. Pán spravodajca? (Reakcia spravodajcu.) Ďakujem veľmi pekne. Prerušujem rokovanie o tomto bode programu. Vyhlasujem obedňajšiu prestávku. Chcem poprosiť členov grémia, aby sme sa zišli tak, ako som to avizoval. Budeme pokračovať o 14.00 hodine zákonom, ktorý vrátil pán prezident na opätovné prerokovanie. A je to o odškodňovaní obetí násilných trestných činov. A potom budeme pokračovať návrhom pána poslanca Kondróta. Ďakujem. (Prerušenie rokovania o 12.03 hodine.) (Pokračovanie rokovania o 14.00 hodine.)
Danko, Andrej, predseda NR SR (2016-12-07):
Ďakujem. Pán poslanec Jozef Viskupič.
Pčolinský, Peter, podpredseda NR SR (2023-05-17):
Otváram rozpravu, do ktorej nemám žiadnu písomnú prihlášku. Pýtam sa, či chce niekto sa prihlásiť ústne. Nie. Okrem pána navrhovateľa sa nikto neprihlásil. Uzatváram možnosť sa prihlásiť do rozpravy. Pán navrhovateľ, nech sa páči.
Macháčková, Katarína, poslankyňa NR SR (2016-09-22):
Ďakujem pekne, pán predseda. V rozprave k tomuto návrhu nevystúpil nikto, nebol podaný žiadny návrh, a preto vás prosím, aby ste dali hlasovať o tom, že Národná rada prerokuje tento zákon v druhom čítaní.
Šebej, František, poslanec NR SR (2012-11-30):
Ďakujem. S istou dávkou zlomyseľnosti poznamenávam, pán kolega Blaha, že Ronald Reagan mal skončenú ekonómiu na Univerzite Yale. Akú školu ste skončili vy? A k Hardingovi a Colidgeovi sa nebudem vyjadrovať. Čo sa týka Johna Maynarda Keynesa, tak pripomínam to, čo som povedal v jeho citáte, áno, on bol advokátom vládnych výdavkov na stimuláciu ekonomiky, ale zároveň hovoril o daňových škrtoch, nehovoril o zvyšovaní daní, práve naopak. No a pánovi kolegovi Duchoňovi, no tak ja neviem, áno, rast a daňová sadzba sú vo vzťahu, ale ja si myslím, že ten kauzálny vzťah medzi nimi je opačný, že nízke daňové sadzby spôsobujú hospodársky rast. Ale to je otázka na polemiku. Ďakujem, kolegovia, za pripomienky.
M. Číž, podpredseda NR SR: (2007-03-23):
(Hlasovanie.) Prítomných 126 poslancov, za návrh 50 poslancov, proti 66 poslancov, zdržalo sa 10 poslancov. Tieto návrhy sme neschválili.
J. Mikolaj, podpredseda vlády a minister školstva SR: (2006-12-05):
Cieľom návrhu zákona je vypustiť zo zákona č. 597/2003 Z. z. financovanie neštátnych základných umeleckých škôl, neštátnych školských zariadení a neštátnych špeciálnych školských zariadení a ustanoviť ich financovanie v súlade s princípmi fiškálnej decentralizácie, t. j. z výnosu dane obcí a vyšších územných celkov. Navrhnúť, aby sa mzdový normatív, ktorý vyjadruje normované ročné náklady na osobné náklady určoval aj v závislosti od zaradenia pedagogických zamestnancov do platových tried. Určiť konkrétny termín zberu údajov o počte žiakov štátnych škôl, neštátnych škôl a štátnych školských zariadení financovaných z kapitoly ministerstva školstva, ktorých sú zriaďovatelia každoročne povinní oznámiť krajskému školskému úradu do 30. septembra. Upraviť ustanovenie o výkone dohľadu ministerstva aj nad štátnymi školskými zariadeniami, upraviť výpočet objemu finančných prostriedkov určených ako rezerva a upraviť obsah správy o hospodárení škôl a školských zariadení. Upraviť ustanovenie o garantovanom minime, a to bez časového obmedzenia a podmienky na jeho poskytnutie. Súčasne navrhujeme upraviť ustanovenie o dohodovacom konaní bez časového obmedzenia, teda rovnako ako v prípade garantovaného minima. Doplniť podmienky, za ktorých sa vyjadruje obec a vyšší územný celok k zaradeniu neštátnej základnej umeleckej školy a neštátneho školského zariadenia do siete škôl a možnosť kontroly vo vzťahu k hospodáreniu s pridelenými finančnými prostriedkami, účelnosti a efektívnosti ich využívania. Navrhnúť, aby v prechodnom období v rokoch 2007 až 2009 zriaďovatelia neštátnych základných umeleckých škôl a neštátnych školských zariadení dostali od obcí najmenej 85 % objemu finančných prostriedkov pripadajúcich na žiaka do 15 rokov veku základnej umeleckej školy a školského zariadenia, ktorých zriaďovateľom je obec a od vyšších územných celkov najmenej 85 % objemu finančných prostriedkov pripadajúcich na žiaka základnej umeleckej školy a školského zariadenia nad 15 rokov, ktorých zriaďovateľom je samosprávny kraj. Ďakujem pekne.
Blaha, Ľuboš, podpredseda NR SR (2024-01-10):
Pán poslanec Oskar Dvořák, nech sa páči.
Bugár, Béla, podpredseda NR SR (2018-06-19):
Ďakujem. Otváram všeobecnú rozpravu, do ktorej som dostal jedinú písomnú prihlášku pána poslanca Dostála. Nech sa páči, máte slovo.
Vörös, Péter, poslanec NR SR (2017-05-16):
Teraz pristúpime k hlasovaniu o návrhoch podaných v rozprave. V rozprave bol podaný jeden pozmeňujúci návrh, ktorý obsahuje zmeny včlenené do 5 bodov. Prosím, pán predsedajúci, dajte hlasovať spoločne o tomto pozmeňujúcom návrhu ako o celku.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 132, za 130, zdržalo sa 1, nehlasoval 1. Konštatujem, že sme schválili vládny návrh zákona o poskytovaní dotácií na podporu rozvoja cyklistickej dopravy a cykloturistiky. Vážené panie poslankyne, vážení páni poslanci, chcem vás informovať, že ministerka vnútra písomne požiadala o prerokovanie vládneho návrhu, vládnej, vládneho návrhu novely zákona o sociálnom zabezpečení policajtov a vojakov, tlač 1338, v druhom čítaní a návrhu na vyslovenie súhlasu Národnej rady so Zmluvou medzi Slovenskou republikou a Českou republikou o aktualizácii hraničného dokumentárneho diela, tlač 1395, vo štvrtok 16. mája 2019 po hodine otázok. Sú to body 42 a 43 schváleného programu. Je všeobecný súhlas? (Súhlasná reakcia z pléna.) Ďakujem. Ďalej mám ešte dva oznamy. Poslankyňa Národnej rady Eva Antošová sťahuje zákon, ktorým sa dopĺňa zákon č. 335/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, tlač 1328, bod 46. A takisto poslanec Národnej rady Slovenskej republiky Peter Antal sťahuje zákon č. 152/1995 Z. z. o potravinách v znení neskorších predpisov, tlač 1377, bod 47. Vážené panie poslankyne, vážení páni poslanci, pristúpime k hlasovaniu o návrhu na voľbu Róberta Puciho za predsedu Výboru Národnej rady Slovenskej republiky pre financie a rozpočet, tlač 1492. Podľa čl. 92 ods. 1 Ústavy Slovenskej republiky a podľa § 15 zákona o rokovacom poriadku predsedu výboru Národnej rady volí v tajnom hlasovaní Národná rada Slovenskej republiky nad... (Reakcie z pléna.) Pardon, ešte pred hlasovaním procedurálne návrhy, lebo potom tu už nebude nikto. Nech sa páči, pán poslanec Bernaťák.
P. Paška, predseda NR SR: (2008-06-17):
Takže, vážený pán spravodajca, poprosím vás, aby ste uvádzali hlasovanie.
Mikloš, Ivan, poslanec NR SR (2012-05-04):
Pán premiér, ďakujem za záujem o moje vystúpenie. Mám len dve minúty, takže len tri poznámky, ak dovolíte. Prvá poznámka. Pýtate sa nás, čo by sme v daňovej oblasti robili. Aj my sme to mali, aj vy ste to mali napísané vo volebnom programe. Vy ste vyhrali a sami ste zložili vládu. Na isté rozpory medzi vaším volebným programom a programovým vyhlásením vlády včera poukázal pán poslanec Brocka. Druhá poznámka. Odcitujem vám slová vášho ministra Kažimíra zo včerajška: „Veľa sa doteraz neudialo v tom, aké verejné služby má štát poskytovať, štát na čo má a na čo nemá.“ Zásadný problém vášho programového vyhlásenia je, že vy rozširujete záber verejných služieb. Samozrejme, sú tam niektoré výnimky. A veľmi vítam, to, čo ste povedali o štátnej správe. A naozaj máte historickú šancu, pretože koaličné vlády vždy bývajú problematické z hľadiska znižovania štátnej správy. Tak s jednou touto výnimkou možno máte tam desiatky miest, kde avizujete rozširovanie verejných služieb čiže v rozpore s tým, s čím súhlasím, čo včera povedal minister Kažimír, že naozaj treba zadefinovať, na čo máme a na čo nemáme. To je zásadný rozpor tohto programového vyhlásenia. A tretia poznámka sa týka penzijného systému. O tom som nehovoril vôbec, ale ďalší zásadný problém, ktorý tam je, je, že vy na jednej strane sa hlásite k tomu, že treba zmeny vo všetkých troch pilieroch, súhlasím s tým, a hlásite sa k tomu, že to má byť fiškálne udržateľné. Zatiaľ stále Slovensko je v tretej najrizikovejšej skupine krajín z hľadiska dlhodobej udržateľnosti verejných financií. Bývalá vláda pripravila zmeny v 1. aj 2. pilieri, ale najmä v 1. pilieri, ktoré už boli tu v parlamente, ale neboli schválené, ktoré by zabezpečovali dlhodobú udržateľnosť. Ale vy v programovom vyhlásení explicitne hovoríte, že vy tieto zmeny nechcete. Čiže problém je, že tá dlhodobá udržateľnosť je ohrozená tým, čo avizujete, že budete robiť. Ďakujem.
Grendel, Gábor, poslanec NR SR (2023-12-18):
Ďakujem za slovo, pán predsedajúci. (Ruch v sále.) Pani poslankyňa Plaváková, vaše vystúpenie mi pripomenulo, že koaliční poslanci či ministri aj samotný premiér Fico cez víkend v diskusných reláciách vyplakávali, že kvôli vystúpeniam opozície vraj nemôžu v parlamente prerokovať štátny rozpočet na budúci rok. Samozrejme, väčšinu tu v pléne má koalícia, čiže kolegovia tých politikov, ktorí v diskusných reláciách vyplakávali, a keďže majú tú väčšinu tu v pléne, tak prakticky kedykoľvek by mohli prerušiť túto diskusiu o kompetenčnom zákone, preskočiť na ďalší, ďalší bod, ktorým je návrh štátneho rozpočtu, a po prerokovaní štátneho rozpočtu by sa mohli vrátiť naspäť k tomuto bodu, teda ku kompetenčnému zákonu. Ale nikto z koalície, nikto nič také nenavrhol. Chápete tú dvojtvárnosť, že na verejnosti sa sťažujú, ale aby s tým niečo urobili, tak to už nie. Ešte dnes ráno by si človek mohol myslieť, že možno je to nejaká nováčikovská daň alebo neznalosť rokovacieho poriadku, ale po tom, čo sme im takýto postup navrhli my a oni to odmietli, je zjavné, že nejde o žiadnu neznalosť rokovacieho poriadku alebo žiadnu ani nováčikovskú daň, oni nechcú prednostne prerokovať štátny rozpočet. Taká je pravda. A nie tá, čo hovorili v diskusných reláciách. Pre túto koalíciu je väčšou prioritou politické ovládnutie kontrolných inštitúcií, oslabenie úradu prezidenta a koncentrácia moci do rúk ministrov a vlády, je to pre nich väčšia priorita ako štátny rozpočet na budúci rok a ďakujem vám, že ste mi to svojím vystúpením v rozprave pripomenuli. (Reakcia z pléna.)
Blanár, Juraj, podpredseda NR SR (2021-02-25):
Udeľujem slovo pánovi poslancovi Marianovi Kotlebovi teraz, aby vystúpil v rozprave.
Dostál, Ondrej, poslanec NR SR (2016-10-27):
Ďakujem. Pán poslanec Kotleba, tú výhradu, že si neviete predstaviť lobing ako nekorupčnú aktivitu, by ste mali adresovať vášmu partnerskému poslaneckému klubu, ktorý prichádza s návrhom zákona o lobingu a v dôvodovej správe sa uvádza, že je to legitímna aktivita, s čím ja teda súhlasím. A ak si vy neviete predstaviť, že niekto príde napríklad za poslancom a snaží sa ho o niečom presvedčiť a musí k tomu používať korupčné aktivity, tak ja si to veľmi dobre predstaviť viem. Napríklad na základe argumentov a presviedčania nejakým vysvetlením, že v čom je napríklad nejaký návrh zákona alebo pozmeňovák dobrý, ako by to prospelo spoločnosti, prírode, ľuďom, ak si to neviete predstaviť, tak je to pre mňa zvláštne, že existuje niekto taký, kto si vie predstaviť, že presviedčať sa dá iba prostredníctvom korupcie. Pán poslanec Mazurek, to ohradzovanie sa voči označeniu fašista, jednak tomu nerozumiem po tom, čo váš predseda povedal v rozprave o neslovanskom vzhľade pánov Mesežnikova, Samsona a Gála, čo je fašizmus ako vyšitý. Ale dobre, tak skúsim vám vysvetliť ten rozdiel. Je úplné, úplne niečo iné, ak niekto v rozprave v parlamente, v článku, na sociálnej sieti niekoho označí za fašistu a je rozdiel a zásadný rozdiel, ak niekto zákonom prinúti ľudí, aby nosili na hrudi žltú hviezdu, aby ich mal pekne označených predtým, ako ich pošle do plynu. Uznajte, že medzi tými vecami je rozdiel. Ja, samozrejme, viem, že v Spojených štátoch aj v Izraeli je takáto legislatíva. V Spojených štátoch ju prijímali tesne pred druhou svetovou vojnou. Izrael je v permanentnom vojenskom konflikte, terorizmus je tam skoro každodennou záležitosťou. Ak vy vnímate, že toto je situácia na Slovensku, tak ja situáciu na Slovensku vidím úplne inak a tú inšpiráciu ste mali skôr v ruskom zákone, ako v americkom a izraelskom.
V. Veteška, podpredseda NR SR: (2004-09-08):
J. Malchárek, poslanec: Vážený pán predsedajúci, nejde o ten zákon, o ktorom vy hovoríte. Ide o zákon, ktorý je síce v rokovacom poriadku, ale mnou predložený a práve z tých dôvodov, ktoré ste povedali, že ten zákon, ktorý predkladá skupina poslancov, je odložený z rokovania, práve z týchto dôvodov chcem, aby tento zákon bol prerokovaný na záver tejto schôdze, aby sa využila možnosť prijať jeden zákon a doplniť ho možno o pozmeňujúci návrh, ktorý je súčasťou môjho návrhu zákona.
Zmajkovičová, Renáta, podpredsedníčka NR SR (2012-05-04):
S reakciou pán poslanec Frešo.
Figeľ, Ján, podpredseda NR SR (2014-07-09):
Ďakujem pekne. Na vystúpenie pani kolegyne Šípošovej sú tri faktické poznámky. Nech sa páči, Erika Jurinová.
T. Rosová, poslankyňa: (2009-02-11):
Či to mal, alebo nemal predkladať bývalý pán minister. Pán kolega, ja som presvedčená, že ani teraz nebude hlasovanie jednoznačné tak v opozícii, ako v koalícii, že toto nie je politický návrh, a preto si myslím, že keby v minulom volebnom období bol aj zo strany bývalej opozície takýto návrh, nie je vylúčené, že by sa preň bola našla podpora. Ale teraz je teraz, máme šancu, máme skúsenosti z krajín, ktorých pribúda, vieme, že to nebolí, takže využime túto príležitosť. Milé panie kolegyne, obom vám veľmi pekne ďakujem, stotožňujem sa s vašimi pripomienkami a veľmi ma oslovilo to, čo povedala pani Kramplová, pretože si naozaj musíme zvážiť to, že toto opatrenie je na jednej strane mimoriadne efektívne, ukazujú to už aj výsledky zdravotníckych prieskumov, a na druhej strane mimoriadne lacné. Kedy máme takúto príležitosť? Ďakujem.
Hrnčiar, Andrej, podpredseda NR SR (2018-06-20):
Pán poslanec Beblavý.
Hrnčiar, Andrej, podpredseda NR SR (2018-05-09):
Pán predseda Danko.
Puci, Róbert, poslanec NR SR (2013-05-16):
Ďakujem pekne. Vážený pán predsedajúci, pán minister, kolegyne, kolegovia, výbor pre pôdohospodárstvo a životné prostredie svojím uznesením č. 130 zo 7. mája 2013 ma určil za spravodajcu k vládnemu návrhu zákona o pomocných prípravkoch v ochrane rastlín a o zmene a doplnení niektorých zákonov. Preto podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, to jest doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 19. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie, odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 15. apríla 2013 č. 433 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: – Ústavnoprávny výbor Národnej rady Slovenskej republiky a – Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný návrh zákona prerokovali v termíne do 30 dní a v gestorskom výbore do 32 dní od jeho prerokovania návrhu zákona v Národnej rady Slovenskej republiky v prvom čítaní. Pán predsedajúci, skončil som, otvorte, prosím, rozpravu.
Číž, Miroslav, poslanec NR SR (2011-02-03):
Ďakujem za slovo. No tak, pán Jahnátek, bývalý minister, tiež by som vás chcel upozorniť, že ako to tu vyplýva z diskusie, že predsa SaS s SDKÚ nemá absolútne nič spoločné. Jak to môžeme zmiešavať. No, ale aby som aj ja vážne hovoril. Spomenuli ste jeden veľmi nebezpečný moment, ktorý si všímame. Súčasní členovia vládnej koalície si rozdelili rezorty a ďalej spolupráca prestáva a nastúpi jav, ktorý je podľa môjho názoru nebezpečný a ani zďaleka v takom rozsahu tu nebol. V zápäti konkrétne v SaS, páni poslanci zo SaS v rezortoch, ktorí boli zvolení, ich strany sa rozbehli pravdepodobne do právnických končín a zavalili nás celým radom pozmeňujúcich návrhov. Čo na tom, že tieto návrhy neprešli legislatívnym konaním, že teda v konečnom dôsledku nerešpektujú minimálne ducha legislatívnych pravidiel tvorby zákonov, že sú predmetom častokrát veľmi zvláštnej amatérskej tvorby, kde predkladatelia nezadefinovali ani jednu autoritu, ktorá môže ukázať, že pozná dokonale právne prostredie pri regulácii týchto otázok. Pozná vývoj za posledných päť rokov, a že má dostatočné znalosti na to, aby mohli vstúpiť do regulačného prostredia. Pán poslanec, vy máte zodpovednosť za to, čo predkladáte do parlamentu. Z nedokonalých rozhodnutí, ktoré neprejdú pripomienkovým konaním, môže vznikať obrovské množstvo sporov, súdnych sporov. Môže dochádzať k iným závažným hospodárskym škodám, pokiaľ budete tie zákony, ktoré prijmeme, na základe vašich návrhov a budú súčasťou Právneho poriadku. To čo sa stáva, nemalo doteraz obdobu. Na tejto schôdzi prerokúvame, napríklad vláda predložila dva zákony o cenných papieroch ako osobitné body a prerokovávame ich postupne. To je už úplná likvidácia elementárnej etiky a nevyhnutnej techniky, ktorá je nevyhnutná pri legislatívnom procese. Predsa nie je možné, aby takéto návrhy, ktoré ale absolútne nezohľadňujú skutočne zložité veci a ktoré zásadným spôsobom ovplyvnia regulačné prostredie tak závažného... (Prerušenie vystúpenia časomerom.)
B. Bugár, podpredseda NR SR: (2004-02-04):
(Akt tajného hlasovania.)
Žiga, Peter, podpredseda NR SR (2024-01-11):
Nereagujete. Vypnem vám slovo, keď nebudete reagovať.
Grendel, Gábor, podpredseda NR SR (2021-09-16):
Ďakujem, pán poslanec, na vaše vystúpenie neevidujem žiadne faktické poznámky. Teraz dávam možnosť prihlásiť sa do rozpravy ústne. Nech sa páči, kto má záujem? Nikto. Vyhlasujem rozpravu za skončenú. Žiada si záverečné slovo pán navrhovateľ? Nie. Pán spravodajca, áno? Nech sa páči.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 138, za 111, proti nikto, zdržalo sa 27. Konštatujem, že sme schválili body zo spoločnej správy.
Hraško, Igor, poslanec NR SR (2014-12-03):
Ďakujem pekne, pani predsedajúca. Pán kolega Simon, možno si pamätáte, že ja som pred schvaľovaním tohto zákona hovoril o tom, že tento zákon má svoje nedostatky, nie sú presne a jasne definovateľné niektoré výrobky, či obsahujú, či neobsahujú, a teda čo môže, a dokonca, že tento zákon by zablokoval určité typy výrobkov, ktoré už prirodzene obsahujú určité množstvá či soli, či cukrov vo svojich teda tovaroch. A prezident jasne deklaroval to, že naozaj tento zákon by bol nevykonateľný a, samozrejme, aj dokonca poškodzujúci. Na jednej strane chcelo sa urobiť dobrý skutok, že sa zakážu horšie potraviny, ale zakázali sa aj tie, ktoré sa bežne konzumujú a sú štandardom pre iné potravinové veci. Takže súhlasím s tým, aby sa tento zákon neschválil, keď to už prezident napadol tak isto a vrátil ho na prerokovanie. Tento zákon nie je dobre vypracovaný, upozorňovali sme na to a prezident nám dal tiež za pravdu, tak dúfam, že si predkladatelia vstúpia do svedomia a radšej ten zákon stiahnu z rokovania, a keď tak, tak nech ho pripravia naozaj tak kvalitne, aby bol v zhode aj s potravinovým kódexom, aj s ďalšími vecami, ktoré sú, a aby neodstraňoval z bufetov aj bežne dostupné veci, napríklad prípravy šalátov ovocných či zeleninových, tak ako som to avizoval vo svojom procedurálnom návrhu ešte tesne pred hlasovaním. Takže uvidíme, či si vládni poslanci vstúpia do svedomia a tento zákon nepodporia alebo ho predkladatelia stiahnu z rokovania.
Kollár, Boris, predseda NR SR (2021-11-09):
Vráťte pánovi poslancovi čas, prosím.
Blanár, Juraj, podpredseda NR SR (2023-05-18):
Vážené panie poslankyne, páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 10 otázok na predsedu vlády a 47 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz pána predsedu vlády, pána Ľudovíta Ódora, aby oznámil, kto z členov vlády bude odpovedať na otázky za neprítomných členov vlády. Poprosím, pán premiér, aby ste išli za rečnícky pult a ujali sa slova.
P. Paška, predseda NR SR: (2008-03-26):
Konštatujem, že sme túto pripomienku schválili.
Laurenčík, Milan, podpredseda NR SR (2020-06-09):
Ďakujem. Vyhlasujem všeobecnú rozpravu za skončenú a zároveň sa pýtam, že či je všeobecný súhlas, aby sme dokončili tento bod ešte vystúpením navrhovateľa a spravodajcu. Je všeobecný súhlas? (Súhlasná reakcia pléna.) Ďakujem. Tak, pán navrhovateľ, záverečné slovo.
Ďuriš Nicholsonová, Lucia, podpredsedníčka NR SR (2018-10-22):
Vyhlasujem všeobecnú rozpravu, nie, ešte sa opýtam, či sa chce niekto prihlásiť do rozpravy ústne. Končím túto možnosť. Neprihlásil sa nikto. Teraz vyhlasujem všeobecnú rozpravu k tomuto bodu za skončenú. Pani spravodajkyňa, je niečo, čo by ste chceli dodať v rámci záverečného slova? Nie je tomu tak. Prerušujem rokovanie o tomto bode programu. A budeme pokračovať v prerušenom rokovaní v prvom čítaní o návrhu poslancov Zemanovej a Pavelku na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa, tlač 1148. Poprosím pani poslankyňu Zemanovú, aby zaujala miesto určené pre navrhovateľov a spravodajcu z výboru pre hospodárske záležitosti, ktorého tu nemáme... (Reakcia z pléna.) Máme. Dobre. Takže nech sa páči, pán poslanec, poprosím vás, aby ste zaujali miesto určené pre spravodajcov. Otváram všeobecnú rozpravu. Písomne sa neprihlásil nikto. Vy ste sa hlásili, pani navrhovateľka, dobre. Takže v zmysle rokovacieho poriadku vystúpi pani poslankyňa Zemanová. Nech sa páči. (Pokračovanie rokovania o návrhu poslancov Národnej rady Slovenskej republiky Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 1148.)
Sloboda, Radovan, poslanec NR SR (2020-06-03):
Ospravedlňujem sa. Pán Mazurek, ja neviem, vy ste asi reagoval na inú rozpravu, nie na túto, že? Pani Marcinková, ďakujem veľmi pekne, úplne sa s vami stotožňujem, kedykoľvek sa veľmi rád s vami, určite aj s kolegami, ktorí majú blízko ku športu, porozprávame a rozdiskutujeme si to. Pani Vaľová, je tu pani Vaľová? Asi už odišla. No škoda, lebo ja neviem teda, pani Vaľová, vy by ste si mohli asi predovšetkým uvedomiť, čo ste tu poschvaľovali v minulých volebných obdobiach, a neviem teda, keď ste hovorili o hokeji, či ste hovorili o situácii v hokejových kluboch, tá je naozaj veľmi ťažká, alebo o situácii v Slovenskom zväze ľadového hokeja, kde v poslednej dobe vyvstávajú zaujímavé otázniky. Pán Kotleba, Marek Kotleba, ja s vami súhlasím. Ako ja si myslím, že šport by nemal byť ideológia, šport by mal spájať a, ja myslím, aj s kolegami, dovolím si aj za nich hovoriť, že radi podiskutujeme na športovú tému kedykoľvek. Pani poslankyňa Tabák, pán poslanec Šudík, pán poslanec Nemec, pani poslankyňa Zemanová, ďakujem za vaše príspevky. Takto, úplne sa stotožňujem. Pán Susko, ide o to, že športové kluby majú vo svojich zmluvách so svojimi národnými športovými zväzmi lehoty pre vyúčtovanie príspevku uznanému športu. Príspevok, ktorý sa má vyúčtovať do konca mesiaca mája, je za obdobie, kedy neboli súťaže, nebola činnosť, bola zastavená činnosť, takže sa, nebolo čo robiť. Takže ten príspevok sa nedá vyúčtovať. Preto touto novelou to posúvame, aby sa aj tento príspevok dal vyúčtovať za neskoršie obdobie a kluby tie peniaze nemuseli vracať. Ďakujem pekne.
Blaha, Ľuboš, podpredseda NR SR (2023-12-07):
Ďakujem pekne, pán minister. Teraz poprosím určeného spoločného spravodajcu z výboru pre financie a rozpočet poslanca Zdenka Svobodu, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.
Paška, Pavol, predseda NR SR (2013-10-30):
Pán poslanec Lipšic, procedurálny návrh.
Laššáková, Jana, podpredsedníčka NR SR (2014-07-08):
Pán poslanec Raši, nech sa páči.
Hrnčiar, Andrej, podpredseda NR SR (2019-09-19):
Pán poslanec Kotleba.
Kollár, Boris, predseda NR SR (2022-10-21):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru pánovi poslancovi Jaroslavovi Karahutovi. Nech sa páči, pán poslanec, máte slovo.
Tomanová, Viera, poslankyňa NR SR (2014-07-09):
Ďakujem, pán predsedajúci, za slovo. Pani kolegyňa, ja sa veľmi ospravedlňujem, ale znovu sa vrátim k problematike, ktorá tu bola už v prvom čítaní vysvetľovaná nielen mnou, ale aj ďalšími vrátane pána ministra, a pripomeniem jednu vec. Definície patria do teórie zadefinovanej vo vednej, vlastnej teórii vedného odboru, v tomto prípade sociálnej práce. Treba si uvedomiť, že sociálna práca sa nevykonáva len v rámci sociálnej oblasti ako takej, v zdravotníctve sa vykonáva, v školstve sa vykonáva, vo väzenstve sa vykonáva, podniková sociálna práca. Takže, ale napriek tomu a poviem, je potrebné, a to sa aj stalo a je to urobené, definovať pojmy v danom kontexte zákona. A to sa stalo, ale pre nejaké lepšie porozumenie sme v pozmeňovacom návrhu, ktorý prednesie pani doktorka, pani magistra Šedivcová, jednoznačne vložili sme interpretačné pravidlo vzhľadom na to, že neobsahuje zákon definovanie sociálnej práce, ktoré by jednoznačne zodpovedalo faktu, že sociálna práca je odborná činnosť a využíva rôzne špecifické odborné metódy, prístupy, postupy, opiera sa o nové poznatky v teórii, ale aj v praxi. A tu v tom vloženom aplikačnom pravidle, ktorý budete počuť za chvíľu, tento pozmeňovací návrh, sa navrhuje zdôrazniť významné teoretické pravidlo, že sociálny pracovník a asistent sociálnej práce pri vykonávaní sociálnej práce, ktorá je multidisciplinárnym odborom, spolupracuje a zohľadňuje princíp interdisciplinarity. Spolupracuje s ďalšími vednými odbormi, psychológom, špeciálnym pedagógom a podobne. Takže ja si myslím, že je to dostatočne zohľadnené a že už skutočne nie je potrebné k tomu nič robiť a treba brať do úvahy aj kontext z hľadiska legislatívneho, legislatívneho názoru a skúsených odborníkov v danej oblasti, ktorí sa na tomto zákone podieľali. Inak ja veľmi pekne ďakujem za pozitívne hodno... (Prerušenie vystúpenia časomerom.)
Kamenický, Ladislav, poslanec NR SR (2015-06-24):
Vážený pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady. Za gestorský výbor navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015.
Muňko, Dušan, poslanec NR SR (2017-10-12):
Keďže boli včera v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Žiga, Peter, podpredseda NR SR (2023-12-14):
Ďalší v rozprave vystúpi pán poslanec Pročko.